Document ID: 31988R2178

NEUVOSTON ASETUS (ETY) N:o 2178/88,
annettu 18 päivänä heinäkuuta 1988,
tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon yhteisön kalavarojen säilyttämis- ja hallintojärjestelmästä 25 päivänä tammikuuta 1983 annetun neuvoston asetuksen (ETY) N:o 170/83() ja erityisesti sen 11 artiklan,
ottaa huomioon komission ehdotuksen,
sekä katsoo, että
asetuksen (ETY) N:o 170/83 2 artiklassa säädetään, että tarvittavat säilyttämistoimenpiteet mainitun asetuksen 1 artiklassa määriteltyjen tavoitteiden toteuttamiseksi on valmisteltava käytettävissä olevien tieteellisten lausuntojen perusteella,
asetuksessa (ETY) N:o 1866/86(), sellaisena kuin se on muutettuna asetuksella (ETY) N:o 2244/87(), vahvistetaan tiettyjä Itämeren, Belttien ja Juutinrauman vesialueiden kalavarojen teknisiä säilyttämistoimenpiteitä,
Itämeren yleissopimuksessa perustettu kansainvälinen Itämeren kalastuskomissio on 8 päivänä joulukuuta 1986 ja 21 päivänä joulukuuta 1987 päivätyissä kirjeissä ilmoittanut sopimuspuolille tietyn määrän suosituksia, joista päätettiin sen kahdennessatoista ja kolmannessatoista istunnossa ja joilla on tarkoitus muuttaa teknisiä toimenpiteitä,
mainitusta yleissopimuksesta johtuu, että yhteisön on saatettava nämä suositukset voimaan Itämeren ja Belttien vesialueilla, jollei yleissopimuksen XI artiklassa määrättyä menettelyä noudattaen laadituista vastalauseista muuta johdu, ja
on tarpeen täsmentää säännökset tapauksista, jolloin asetusta (ETY) N:o 1866/86 ei sovelleta kalastustoimiin, jotka suoritetaan kantojen keinotekoisen elvyttämisen tai kalojen, äyriäisten tai nilviäisten siirtoistutusten yhteydessä, ja säädettävä, että kyseisen asetuksen muita säännöksiä sovelletaan ainoastaan tätä tarkoitusta varten pyydettyihin ja ihmisravinnoksi myytyihin kaloihin, äyriäisiin ja nilviäisiin,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1866/86 seuraavasti:
1. Poistetaan 2 artiklan 1 kohdassa olevan taulukon lohta (Salmo salar) ja meritaimenta (Salmo trutta) koskevat kohdat sekä taulukon alaviite(1).
2. Korvataan 7 artiklan 2 kohta seuraavasti:
"2. Poikkeuksena 5 artiklan 1 kohdasta sallitaan troolin perän suojuksen kiinnittäminen troolin perän ja perän jatko-osan ulkopuolelle. Suojus on lieriön muotoinen verkkokaistale, joka ympäröi kokonaan troolin perän ja perän jatko-osan. Se voi olla valmistettu samasta tai raskaammasta aineesta kuin perä tai perän jatko-osa. Troolin perän suojuksen silmäkoon on oltava ainakin kaksi kertaa niin suuri kuin troolin perän silmäkoko, eikä se saa missään tapauksessa olla alle 80 millimetriä.
Troolin perän suojus voidaan kiinnittää seuraavista kohdista:
a) sen etummaisesta kohdasta
ja
b) sen takimmaisesta kohdasta
ja, joko
c) jamomalla erityisesti troolin perän ja perän jatko-osan ympärille silmäriviä seuraten,
tai
d) jamomalla pitkittäissuuntaisesti yhtä silmäriviä pitkin."
3. Korvataan 9 artikla seuraavasti:
"9 artikla
Lohen ja meritaimenen pyyntirajoitukset
1. Kalastettaessa lohta (Salmo salar) tai meritaimenta (Salmo trutta) on kiellettyä:
- käyttää suoria ankkuroituja verkkoja ja ajoverkkoja 15 päivästä kesäkuuta 15 päivään syyskuuta osa-alueilla 22 31 neljän meripeninkulman ulkopuolella perusviivoista laskettuna,
- käyttää ankkuroituja tai ajosiimoja 1 päivästä huhtikuuta 15 päivään marraskuuta osa-alueilla 22 31 neljän meripeninkulman ulkopuolella perusviivoista mitattuna,
- käyttää ajoverkkoja, suoria ankkuroituja verkkoja ja ankkuroituja tai ajosiimoja 1 päivästä heinäkuuta 15 päivään syyskuuta osa-alueella 32 neljän meripeninkulman ulkopuolella perusviivoista mitattuna.
2. Kalastettaessa lohta (Salmo salar) tai meritaimenta (Salmo trutta) on kiellettyä:
- käyttää kalastettaessa suorilla ankkuroiduilla verkoilla ja ajoverkoilla yli 600:aa verkkoa samanaikaisesti alusta kohti kunkin verkon ollessa enintään 35 metrin pituinen yläpaulasta mitattuna. Pyynnissä käytettävien verkkojen sallitun enimmäismäärän lisäksi aluksella ei saa missään tapauksessa olla yli 100:aa varaverkkoa,
- käyttää ajosiimakalastuksessa yli 2 000:ta koukkua samanaikaisesti alusta kohti.
Ajo- ja kiintosiimoissa käytettävien koukkujen kärkivälin (pienin etäisyys koukun kärjen ja varren välillä) on oltava vähintään 19 millimetriä.
Pyynnissä käytettävien koukkujen sallitun enimmäismäärän lisäksi aluksella saa olla enintään 200 varakoukkua."
4. Korvataan 12 artiklan toinen kohta seuraavasti:
"Ensimmäisessä alakohdassa mainittuihin tarkoituksiin pyydettyjä kaloja, äyriäisiä tai nilviäisiä ei saa myydä ihmisravinnoksi tämän asetuksen muiden säännösten vastaisesti."
5. Korvataan liitteessä III oleva turskaa (Gadus morhua) koskeva kohta tämän asetuksen liitteessä I olevalla kohdalla.
6. Korvataan liitteessä IV oleva turskaa (Gadus morhua) koskeva kohta tämän asetuksen liitteessä II olevalla kohdalla.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä heinäkuuta 1988.

Labels: 20
6